****

**Proizvodi KRUPA KABINE d.o.o. su**  prepoznatljivi na zahtjevnom svjetskom tržištu. Razlog je jasan: naši proizvodi su izrazito visoke kvalitete i isporučujemo ih *Just in Time*. Od samog početka smo bili inspirisani i vodili se sa načelima vrsnih svjetskih menadžera: „**Kvaliteta je naše najbolje osiguranje potrošačke lojalnosti, naša najsnažnija odbrana protiv strane konkurencije i jedini put za održivi razvoj i stvaranje profita**“ (Jack Welch)

„**Kvaliteta usluge ili proizvoda nije ono što vi unosite u njih. Kvaliteta je ono što korisnik ili potrošač može iz toga izvući“** (Peter Drucker)

Dakle, profano svjetsko tržište, gdje ima mjesta samo za najbolje, je nametnulo standard kvalitete. **KRUPA KABINE** **d.o.o**. su kompanija koja kroz svoju misiju i inovativnu metodologiju upravo kreira nove standarde. To je garancija da ćemo trajno ostati prepoznatljivi i biti aktivan sudionik na veoma dinamičnom svjetskom tržištu.

Funkcionirajući na ovim principima, **KRUPA KABINE d.o.o** je odlučilo ojačati svoj tim za upravljanje kvalitetom te raspisuje oglas za prijem:

1. **RUKOVODILAC SLUŽBE KVALITETA – 1 izvršilac**

**I – GLAVNE DUŽNOSTI I ODGOVORNOSTI:**

* Planira, organizuje i rukovodi službom kvaliteta,
* Izrađuje plan kvalitete po zahtjevu kupca,
* Učestvuje u kreiranju internih komunikacija o kvaliteti i reklamacijama,
* Učestvuje u izradi plana edukacije kadrova,
* Izvještava Direktora o stanju kvalitete proizvoda,
* Nadzire ispravnost mjernih instrumenata,
* Učestvuje i u kreiranju programa poboljšanja sa Direktorom Društva,
* Vrši kontrolu ispravnosti popunjavanja dokumentacije o radu,
* Vrši praćenje i organizaciju poslova u službi,
* Vodi evidenciju o izvršenim poslovima,
* Priprema izvještaje o kvaliteti proizvoda i reklamacija,
* Rješava reklamacije sa kupcima i dobavljačima,
* Obavlja i druge zadatke u ovom domenu po nalogu nadređenih.

**II – USLOVI:**

* VSS - diplomirani inžinjer mašinstva ili drugi tehnički smjer,
* minimalno 5 godina radnog iskustva na poziciji rukovodioca službe kvaliteta,
* poznavanje alata za praćenje kvalitete proizvoda,
* dobre organizacijske sposobnosti,
* dobro poznavanje rada za računarom ( NAVI, MS Office paket, internet pretraživači),
* engleski ili italijanski jezik u govoru i pismu,
* poslovna komunikativnost, odgovornost, profesionalan pristup poslu, sposobnost za rad u timu te rad pod pritiskom i u ograničenim vremenskim rokovima,
* položen vozački ispit za B kategoriju,
* dobra opća zdravstvena sposobnost.

**III – TRAŽENE KOMPETENCIJE I SPOSOBNOSTI:**

Cijene se izražena radna inicijativa, proaktivnost, odgovornost za svoj posao, tehnička osposobljenost, iskustvo, preciznost i samoorganizovanost.

**IV – NUDIMO VAM:**

* zasnivanje radnog odnosa na neodređeno vrijeme sa prvih 6 mjeseci probnog rada,
* rad u poticajnoj i ugodnoj atmosferi,
* kontinuiranu edukaciju i stručno usavršavanje,
* konkretnu priliku za razvoj u menadžerskom polju.

Pozivaju se svi zainteresovani kandidati koji ispunjavaju navedene uslove da prijavu sa kraćom biografijom pošalju na adresu:

„KRUPA KABINE“ d.o.o.,

Unska b.b.

77240, Bosanska Krupa

Ili na e-mail adresu krupa@siac-group.com

Više informacija o oglasu možete dobiti u našoj HR Službi na brojeve telefona: 037/470-026

Oglas ostaje otvoren do popune radnog mjesta.

**Radujemo se Vašoj prijavi i prilici da Vas bolje upoznamo!**

Kompanija **KRUPA KABINE d.o.o.** Bosanska Krupa je član SIAC GROUP i posljednjih godina bilježi kontinuiran rast. U samom smo vrhu velikih preduzeća kako sa aspekta prometa tako i sa aspekta broja zaposlenih. Visoko smo produktivna i kvalitetno organizovana kompanija koja je pouzdan partner svojim kupcima, dobavljačima ali i svojim uposlenicima. Sa timom od preko 350 uposlenika proizvodimo kabine za nekoliko svjetskih brend kompanija. Svoj uspjeh temeljimo na visokim standardima kvalitete koji se ogledaju u našem načinu upravljanja kako proizvodnjom tako i ljudskim potencijalima. Tražimo izvrsnost ali i nudimo izvrsnost. Proaktivni smo i inovativni te kontinuirano ulažemo u usavršavanje naših uposlenika.